KSUT-geboue in ligte laaie | Maroela Media
Bejaarde sterf ná hoewe-aanval: 'Sy was lief vir almal'
Tekenprent: Wanneer sosiale media die verkeerde brande stook…
KSUT-geboue in ligte laaie
Kaapse Skiereiland Universiteit van Tegnologie (KSUT) Foto: Facebook/CPUT
Die Kaapse Skiereiland Universiteit van Tegnologie (KSUT) het gesê een van sy lesingsale in Kaapstad is Woensdag kort voor middagete gedurende 'n studentebetoging aan die brand gesteek.
"Ons het pas inligting ontvang dat 'n lesingsaal in Kaapstad aan die brand is. Die brandweer is op die toneel," het Lauren Kansley, woordvoerder vir KSUT, gesê. "Een van ons finansiële hulp-kantore in Bellville is ook aan die brand gesteek en in Mowbray is 'n personeelkamer/kafeteria in 'n brand verwoes."
Kansley het gesê die universiteit vermoed "'n klein minderheid" is vir die brandstigtingvoorvalle verantwoordelik. Die skade sal waarskynlike miljoene rande beloop. "Ons is in die stadium nie bewus van die rede vir die betoging nie."
Die ANC het die brandstigtingvoorvalle veroordeel en 'n beroep op die betogers sowel as die universiteitsowerheid gedoen om 'n vriendskaplike oplossing vir verskille te vind sodat die akademiese program van die instansie nie ontwrig word nie. "Hierdie kriminele optrede moet gestraf word met die volle mag van ons regstelsel. Daar kan geen regverdiging hiervoor wees nie ongeag enige grief wat enigiemand mag hê," het Zizi Kodwa, ANC-woordvoerder, gesê.
"Gedrag waar universiteitsgeboue afgebrand word, is kortsigtig en sonder enige begrip van die dringende behoeftes van ons studente en ons instansies van hoër onderwys."
Kodwa het 'n beroep gedoen op mense met inligting oor die brandstigtingsaanvalle om met die owerhede saam te werk sodat die skuldiges vasgetrek kan word. "Die bestuur van die universiteit en die studenteliggaam moet saamstaan om hierdie aanhitsers te ontbloot en te isoleer."
Kodwa het gesê in 2016 was die skade aan Suid-Afrikaanse universiteite as gevolg van brandstigting en vandalisme na raming byna 'n halfmiljard rand. "Dit is geld wat gebruik kon word om tekorte en uitdagings in ons hoër onderwys stelsel te finansier, eerder as om onnodige skade te herstel."
Polisiebeamptes is Woensdag op die hoofkampus van die KSUT en satelliet-kampusse reg oor die Skiereiland ontplooi.
Kapers stamp man glo by ravyn af
'Dronk' polisieman skiet glo kind (2), vrou
Niks gaan gebeur nie
Eksamentyd.Dit is die modus operandi.
KFN · 1 jaar gelede
Ja, "wat jy saai sal jy maai". Die regering van die dag het hulle kinders goed GROOT gemaak om ander mense se goed en eiendom te vernietig wanneer hulle nie hulle sin kan kry nie.
Jy is doodreg! In die '70s het die ANC honderde skole huise afgebrand! Nou is hulle in die bestuurstoel en skielik pas hierdie modus operandi hulle nie! WAT 'N GRAP!!
Ou Zizi…..shame man….hoe kan jy nou vir studente daarop wys dat sulke tipe gedrag kortsigtig is, en waarsku dat sulke persone met die vol mag van die reg te doen sal kry, terwyl jou organisasie se eie president skotvry afkom van al sy manewales af? Kom ons trek dit wat jy sê deur na die hele Suid Afrika toe: As die regering die misdaad onder beheer kon kry, en hou, sou AL die stene wat vandag in veiligheidsmure gemessel is, genoeg gewees het om vir ELKE huis-lose Suid Afrikaner 'n huis te kon gee…..Kom ons praat NOU oor "kortsigtig"…
stem saam daar sal niks van kom nie wand die wat brandsteek het het nie geld om te betaal nie en die regering is te swak om hulle was te wat